stanford-oval/wikipedia huggingface dataset:
Floirac (Gironde)

| Floirac |
| --- | --- |
 Kunnantalo
 vaakuna
 Floirac
 Koordinaatit: 44°50′15″N, 0°31′29″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Bordeaux
Pinta-ala:  
 – Kokonaispinta-ala:  8,7 km²
Väkiluku (2020):  18 013 
 – Väestötiheys:  2 077 as./km²
Kunnan numero:  33167
 
 Kunnan kotisivut 
Infobox OKVirheellinen NIMI-arvo: 
Floirac on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, ja se on Bordeaux’n esikaupunkialuetta, aivan kaupungista itäpuolella.
Saint-Vincentin kirkko
Saint-Vincentin kirkko on ollut alkujaan 1100-luvulla rakennettu romaaninen kirkkorakennus. Kirkkoa on sen jälkeen rakennettu uudelleen 1500- ja 1800-luvuilla. Kirkko on listattu historialliseksi muistomerkiksi.
Kunnan alueella sijaitsee Bordeaux’n monitoimihalli Arkéa Arena. Se valmistui vuonna 2018, ja sen suunnitteli arkkitehti Rudy Ricciotti.
Tunnettuja kuntalaisia

Raphaël Dinelli (s. 1968), purjehtija
Aiheesta muualla

Kuvia tai muita tiedostoja aiheesta Floirac (Gironde) Wikimedia Commonsissa
Futuna

Futuna
Hornesaaret: Futuna ja Alofi
| --- | --- |
Sijainti:  Wallis ja Futuna Alo ja Sigave Ranska
Saariryhmä:  Hornesaaret
Korkein kohta:  Singavi 765 m
Pinta-ala:  62,3 km² 
| --- | --- |
Asukasluku:  3 613
Suurin kaupunki:  Leava
muokkaa - muokkaa wikitekstiä - muokkaa Wikidataa
Futuna on Tyynenmeren saari, joka muodostaa osan Ranskalle kuuluvaa Wallis- ja Futunasaarten territoriota. Se muodostaa myös yhdessä Alofin kanssa Hornesaaret.
Futunan saariryhmän löysivät hollantilaiset vuonna 1616. Ranska julisti saaret protektoraatikseen vuonna 1842 ja otti alueen hallintaansa vuosiksi 1886-1888. Vuonna 1959 pidetyssä kansanäänestyksessä asukkaat valitsivat hallinnon Ranskan alaisuudessa. Äänestyksen tulos astui voimaan vuonna 1961.
Tutunan  asukasluku vuonna 2013 oli 3 613, joten se on territorion saarista toiseksi suurin Wallisin jälkeen. Tärkeimmät kielet ovat futuna ja ranska.
Fritz Wepper

| Fritz Wepper |
| --- | --- |
 Fritz Wepper vuonna 2006.
Henkilötiedot
Syntynyt: 17. elokuuta 1941 München, Saksa
Kuollut: 25. maaliskuuta 2024 (82 vuotta)
Ammatti:  näyttelijä
Näyttelijä
Merkittävät roolit:  Harry Klein (Derrick ja Komissaari)
Aiheesta muualla
IMDb 
Elonet
Fritz Wepper (17. elokuuta 1941 München, Saksa – 25. maaliskuuta 2024) oli saksalainen näyttelijä.
Wepperin tunnetuimpia rooleja on rikostarkastaja Harry Klein rikossarjassa Derrick, jota hän esitti koko sarjan ajan vuodesta 1974 vuoteen 1998. Ennen siirtymistään Derrickiin vuonna 1974 Wepper esitti samaa hahmoa poliisisarjassa Komissaari. Komissaarissa Harry Kleinin roolin tilalle tuli hänen veljensä, roolihahmo Erwin Klein, jota näytteli Wepperin nuorempi veli Elmar Wepper.
Wepper näytteli myös vuoden 1972 musikaalielokuvassa Cabaret sekä vuoden 1959 sotaelokuvassa Silta.
Fritz Wepper meni vuonna 1979 naimisiin Angela von Hohenzollernin kanssa. Myös heidän tyttärensä Sophie (s. 1981) on näyttelijä.
Aiheesta muualla

Fritz Wepper Internet Movie Databasessa. (englanniksi)
Fraser

| Fraser |
| --- | --- |
 Fraser ja sen tärkeimmät sivujoet kartalla.
Alkulähde:  Mount Edith Cavell
Laskupaikka:  Georgiansalmi, Tyynimeri
Maat:  Kanada
Pituus:  1 375 km
Virtaama:  3 550 m³/s
Valuma-alue:  234 000 km²
Fraser on Brittiläisen Kolumbian pisin joki 1 375 kilometrin pituudellaan. Se syntyy Kalliovuorilla lähellä Mount Robsonia ja laskee Tyyneenmereen Vancouverissa.
Brittiläisen Kolumbian historia on suurelti ollut sidoksissa Fraseriin. Jokialue oli ensimmäisten kirjattujen alkuperäisten asukkaiden asutusten paikka, useiden kullankaivajien kultaryntäyksen aikaan käyttämä reitti, sekä tärkein provinssin varhaisen kaupankäynnin ja teollisuuden väline.
Fraserjoki
Fraserin alkulähde on Mount Edith Cavellin alareunassa, ja sen valuma-alue on 234 000 neliökilometriä. Joki kulkee aluksi luoteeseen ohi Mount Robsonin, ja saavuttaa 54° pohjoisen leveyspiirin ennen kuin se kääntyy tiukasti etelään. Prince Georgen kaupungissa Fraseriin yhdistyy Nechako-sivujoki ja jatkaa pääsääntöisesti etelään. Juuri ennen Yhdysvaltain rajaa joki laskeutuu Rannikkovuorilta satoja kilometrejä pitkästä kanjonista, jonka jälkeen joki kääntyy länteen rehevän laakson kautta, Chilliwackin, Abbotsfordin, Missionin ja Vancouverin itäisten esikaupunkien ohi. Sadan kilometrin jälkeen se muodostaa jokisuiston, jossa vesi laskeutuu Georgiansalmeen, joka erottaa Vancouverinsaaren mantereesta.
Alexander Mackenzie löysi Fraserin ensimmäisenä tutkimusmatkailijana vuonna 1793. Vuonna 1807 Simon Fraser hahmotteli joen kokonaisuudessaan, ja vahvisti, ettei se ollut yhteydessä Columbiaan.
Joen yläjuokusulle perustettiin turkisten kauppa-asemia vuosina 1806 ja 1807, alajuoksulle vuonna 1827. Keskiosat olivat vähällä huomiolla kunnes joen sorapenkoista löydettiin kultaa vuonna 1858.
Fraseria käytetään paljon hyödyksi erityisesti sen alajuoksuilla. Sen törmät ovat hedelmällistä viljelysmaata, sen vettä käytetään selluloosatehtaissa, ja muutamat padot sen sivujoilla tuottavat energiaa vesivoimalla. Joen päävirtaa ei ole koskaan padottu, jottei lohien kutua häirittäisi.
Fraserin jokisuisto on tärkeä pysähdyspaikka muuttolinnuille.
Fraser ja sen sivujoet ovat tärkeä tyynenmeren lohen kutualue. Joessa elää myös monia muita kalalajeja.
Aiheesta muualla

Kuvia tai muita tiedostoja aiheesta Fraserjoki Wikimedia Commonsissa
Falsetti

Falsetti on korkea, sävyltään ohut ääni. Se on yksi ihmisen rekistereistä. Falsetilla voidaan puhua ja laulaa. Laulutekniikkana sitä käytetään tuottamaan yleensä korkeita ääniä.
Joidenkin teorioiden mukaan falsettilaulussa vain äänihuulien kalvomaiset reunat värähtelevät kun tavallisessa laulussa värähtelyyn osallistuvat äänihuulet kokonaisuudessaan. Nuorilla miehillä falsetti on yleinen äänenmurroksen aikana, jolloin ääni usein särkyy hetkellisesti tavallista korkeammaksi.
Taidemusiikissa falsettia on käytetty kauan ja termi tunnettiin jo 1500-luvun Italiassa. 1600-luvulla italialaisissa kuoroissa miehet lauloivat altto-osat falsetilla kun taas sopraano-osat esittivät kastraattilaulajat. Pohjois-Euroopassa falsettilaulajat ja poikasopraanot esiintyivät 1700-luvulle asti kunnes naiset saivat esiintyä protestanttisissa kirkoissa. Sekä miehet että naiset kykenevät laulamaan falsetilla. Falsetti kuitenkin tunnetaan miesten laulutekniikkana, sillä naiset kykenevät saavuttamaan korkeat sävelet myös ilman falsettia. Kontrasti miehen modaalirekisterin ja falsetin välillä on myös suurempi kuin naisilla.
Puheessa falsettia voi esiintyä intonaation korkeimmissa kohdissa tai elävöityskeinona. Pohjois-Euroopassa miehet eivät juurikaan käytä falsettia, mutta Etelä-Euroopassa se on yleistä. Matkiessaan naisen puhetta mies käyttää usein falsettia.
Jodlaus on laulumuoto, jossa lauletaan pitkällä henkäisyllä, vaihdellen nopeasti ja jatkuvasti modaalirekisteristä falsettirekisteriin ja falsettirekisteristä modaalirekisteriin.
Alton äänialassa, yleensä falsetilla, laulavaa miesääntä nimitetään kontratenoriksi. Nykyisin nämä korvaavat vanhoissa teoksissa usein kastraattilaulajan osan.
Populaarimusiikissa on ollut runsaasti falsettia käyttäviä laulajia. Usein falsettia on käytetty vain laulumelodian korkeimpien sävelten kohdalla eikä kokonaisvaltaisesti. Yleisimmin falsettia käytetään barbershop-musiikissaselvennä ja jodlauksessa. Jotkut metallilaulajat, kuten David Byron ja tanskalainen King Diamond, ovat kehittäneet laulutyyliä, jossa falsetilla on hyvin keskeinen osa. Australiasta kotoisin ollut The Bee Gees -yhtye ja Frankie Valli tunnetaan myös falsettilaulustaan. Isossa-Britanniassa yksi tunnetuimmista falsettiäänen käyttäjistä on Muse-yhtyeen laulaja Matthew Bellamy. Suomessa Mikko Alatalo ja Pasi Hyökki on tunnettu falsettiäänen käytöstään.
Eurovision laulukilpailu 2023

| Eurovision laulukilpailu 2023 "United by Music" (”Musiikin yhdistämä”) |
| --- | --- |


Päivämäärät
1. semifinaali:  9. toukokuuta 2023
2. semifinaali:  11. toukokuuta 2023
Finaali:  13. toukokuuta 2023
Isäntä
Tapahtumapaikka:  Liverpool Arena, Liverpool, Yhdistynyt kuningaskunta
Juontaja(t):  Alesha Dixon Hannah Waddingham Julia Sanina Graham Norton (finaali)
Isäntämaan toimittaja:  BBC NTKU
Avajaisnumero:  Semifinaali 1: "Together in Electric Dreams" "Mayak": Julia Sanina Finaali: "Stefania" ja Changes: Kalush "Šum": Go A "1944": Jamala "Show Me Your Love": Tina Karol Dancing Lasha Tumbai: Vjerka Serdjutška
Väliaikanumero:  Semifinaali 1: "Ordinary World": Alyosha ja Rebecca Ferguson "Ritual", "Anywhere", "I Will Never Let You Down" ja "Praising You": Rita Ora Semifinaali 2: "Music Unites Generations": Marija Jaremtšuk, Otoy ja Zlata Dziunka "Be Who You Wanna Be": "Free Yourself", "Free Your Mind, "Free" ja "We Got Love": Miss Demeanour, Miss Mercedes Bends ja Tomara Thomas sekä Podilya dance ensemble Finaali: "Mountain": Sam Ryder ja Roger Taylor "The Liverpool Songbook": "Imagine": Mahmood, "You Spin Me Round (Like a Record)": Netta, "Whole Again": Daði Freyr, "I Turn to You": Cornelia Jakobs, "Better the Devil You Know": Sonia, "You’ll Never Walk Alone": Duncan Laurence Ruslana
Osallistujat
Osallistujien määrä:  37
Vetäytyvät maat:   Bulgaria  Montenegro  Pohjois-Makedonia
Äänestys
Voittaja:   Ruotsi "Tattoo"
Nolla pistettä saaneet:  -
Osallistujakartta

   Maat, jotka pääsivät finaaliin vuonna 2023   Maat, jotka eivät päässeet finaaliin vuonna 2023   Maat, jotka ovat osallistuneet ennen, mutta eivät osallistuneet vuonna 2023  
Eurovision laulukilpailu · Teemasivu
 ◄ 2022  2024 ► 
Eurovision laulukilpailu 2023 oli järjestyksessään 67. Eurovision laulukilpailu. Se järjestettiin Liverpoolissa, Yhdistyneessä kuningaskunnassa. Vuoden 2022 kilpailun voitti Ukrainan Kalush Orchestra kappaleellaan ”Stefania”, mutta Venäjän hyökkäyksen vuoksi kilpailua ei pystytty järjestämään voittajamaassa. Kilpailun semifinaalit järjestettiin 9. ja 11. toukokuuta ja finaali 13. toukokuuta 2023. Euroviisut järjestettiin Isossa-Britanniassa yhdeksättä kertaa. Aiempina isäntäkaupunkeina ovat toimineet Lontoo (vuosina 1960, 1963, 1968 ja 1977), Edinburgh (1972), Brighton (1974), Harrogate (1982) ja Birmingham (1998).
Vuoden 2023 kilpailuun osallistui 37 maata. Bulgaria, Montenegro ja Pohjois-Makedonia vetäytyivät vuoden 2023 kilpailusta.
Kilpailun voitti Ruotsin Loreen, joka sai yhteensä 583 ääntä. Kyseessä oli maan seitsemäs ja edustajansa toinen viisuvoitto. Kilpailussa toiseksi tuli 526 äänellä Suomen Käärijä. Käärijä sai Loreenia enemmän yleisöääniä, mutta Loreenin saadessa enemmän tuomaristoääniä sijoittui Käärijä kokonaiskilpailussa toiseksi. Kyseessä on Suomen kaikkien aikojen toiseksi korkein sijoitus ja korkein sijoitus suomenkielisellä kappaleella.
Tapahtumapaikka

Vuoden 2023 kilpailu järjestettiin Ison-Britannian Liverpoolissa. Venäjän hyökkäyksen vuoksi kilpailua ei voinut järjestää edellisen vuoden voittajamaassa, Ukrainassa. Tapahtumapaikaksi valittiin Liverpool Arena. 11 000 katsojan kapasiteetin omaavalla monitoimiareenalla on järjestetty lukuisia konsertteja ja urheilutapahtumia.
Britannia oli järjestänyt kilpailun kahdeksan kertaa, sekä oli aiemminkin järjestänyt kilpailun edellisvuoden voittajamaan puolesta; yhteensä neljä kertaa. Vuonna 1959 Alankomaat oli voittanut kilpailun, mutta maa ei halunnut toistamiseen järjestää kilpailua, joten vuoden 1960 kilpailu järjestettiin Lontoossa. Vuoden 1962 kilpailun voitti Ranska, mutta maan televisioyhtiöllä ei ollut halua järjestää kilpailuja enää kolmatta kertaa, joten vuoden 1963 kilpailu järjestettiin toistamiseen Lontoossa. Vuonna 1971 kilpailun voitti Monaco, jolla ei kuitenkaan ollut resursseja järjestää seuraavan vuoden kilpailua kotimaassaan. Täten vuoden 1972 Euroviisut järjestettiin Edinburghissa. Vuoden 1973 Euroviisut voitti Luxemburg. Maa ei kuitenkaan halunnut taloudellisista syistä johtuen järjestää kisoja kahta vuotta peräkkäin. Siksi vuoden 1974 Euroviisujen tapahtumapaikkana toimi Brighton.
Tapahtumapaikka > Isäntämaan valinta

Ukraina voitti vuoden 2022 kilpailun, joten Eurovision laulukilpailun perinteen mukaan maa olisi järjestänyt vuoden 2023 kilpailun. Ukraina oli isännöinyt kilpailua aikaisemmin vuosina 2005 ja 2017. Venäjän hyökättyä Ukrainaan spekuloitiin, pystyisikö maa järjestämään kilpailun epävakaan tilanteen vuoksi. Tämän vuoksi useat maat ilmaisivat halukkuutensa isännöidä kilpailua Ukrainan puolesta. Nämä maat olivat Alankomaat, Belgia, Britannia, Espanja, Islanti, Italia, Puola ja Ruotsi.
16. toukokuuta 2022 Ukrainan yleisradioyhtiö NTKU:n puheenjohtaja Mykola Tšernotytskyi mainitsi toivovansa vuoden 2023 kilpailun järjestettävän rauhaisassa Ukrainassa ja toivoi, että maa voisi taata jokaisen osallistujan ja delegaation turvallisuuden tapahtuman aikana. 20. toukokuuta 2022 Tšernotytskyi ilmoitti Ukrainan yleisradioyhtiön aloittavan keskustelut EBU:n kanssa kilpailun järjestämisestä Ukrainassa.
Useat ukrainalaiset poliitikot puolsivat kilpailun järjestämistä Ukrainassa. Ukrainan presidentti Volodymyr Zelenskyi mainitsi toivovansa jonain päivänä kilpailun järjestettävän Mariupolissa. Mykola Povoroznyk, Kiovan kaupungin ensimmäinen varajohtaja, ilmoitti 26. toukokuuta 2022 Kiovan olevan tarvittaessa valmis isännöimään kilpailua. Oleksandr Tkatšenko, Ukrainan kulttuuriministeri, mainitsi 3. kesäkuuta 2022 aikovansa keskustella ehdollisista muutoksista EBU:n kanssa, jotta kilpailu voitaisiin järjestää maassa. Taras Melnytšuk, Ukrainan hallituksen edustaja, ilmoitti 10. kesäkuuta, että kilpailua varten on perustettu komitea auttamaan sen järjestämisessä.
NTKU ja Ukrainan hallitus tapasivat 16. kesäkuuta 2022 EBU:n kanssa keskustellakseen mahdollisista isännöintivaihtoehdoista Ukrainassa. NTKU ehdotti kokouksessa Lviviä, Taka-Karpatiaa ja Kiovaa mahdollisiksi tapahtumapaikoiksi. 17. kesäkuuta 2022 Euroopan yleisradiounioni (EBU) ilmoitti, ettei kilpailua järjestetä Ukrainassa. EBU tuli tähän päätökseen keskusteltuaan NTKU:n ja kolmannen osapuolen asiantuntijoiden kanssa. EBU ilmoitti myös, että keskustelut alkaisivat Britannian yleisradioyhtiön BBC:n kanssa kisojen järjestämisestä Britanniassa. Britannia sijoittui edellisvuoden kilpailussa toiseksi Sam Ryderin kappaleella ”Space Man”. Tämä on ensimmäinen kerta sitten vuoden 1980, kun kilpailua ei järjestetä voittajamaassa. 25. heinäkuuta 2022 vahvistettiin, että kilpailu järjestetään Britanniassa. Kilpailun järjestää Britannian yleisradioyhtiö BBC yhteistyössä Ukrainan kansallisen televisioyhtiön NTKU:n kanssa. EBU ilmoitti myös, että vaikka kisoja ei järjestetäkään Ukrainassa, tulevien kisojen yhteydessä Ukrainan voittoa edellisissä kilpailuissa pidetään kuitenkin näyttävästi esillä.
Tapahtumapaikka > Valintavaihe

Isäntäkaupunki merkitty sinisellä. Loppuvaiheen ehdokaskaupungit merkitty keltaisella. Ehdokaskaupungit merkitty vihreällä. Karsiutuneet kaupungit on merkitty punaisella.
Kun EBU ilmoitti, että kilpailu järjestetään Britanniassa, BBC käynnisti isännöintikilpailun. 20 kaupunkia oli ilmoittanut kiinnostuksensa järjestää kilpailun, joista 13 oli sittemmin hakenut isännöintikilpailuun. 12. elokuuta 2022 BBC ilmoitti, että Birmingham, Glasgow, Leeds, Liverpool, Manchester, Newcastle ja Sheffield jatkaisivat ehdokaskaupunkeina. 27. syyskuuta ilmoitettiin, että valinta tehdään Glasgow’n ja Liverpoolin välillä. EBU ja BBC ilmoittivat 7. lokakuuta 2022, että lopulliseksi isäntäkaupungiksi oli valittu Liverpool.
Selite:
 †  Isäntäkaupunki  ‡   Loppuvaiheen ehdokaskaupungit  ‡   Ehdokaskaupungit
| Kaupunki | Areena | Kapasiteetti | Muuta |
| --- | --- | --- | --- |
| Aberdeen | P&J Live | 15 000 | — |
| Belfast | SSE Arena | 11 058 | — |
| Birmingham ‡ | Resorts World Arena | 15 685 | Yksi vuoden 2022 Kansainyhteisön kisojen tapahtumapaikoista. |
| Bristol | Brabazon Hangar | — | Kunnostustyöt meneillään. |
| Darlington | Darlington Arena | 25 500 | Ehdotus oli riippuvainen katon rakentamisesta. |
Edinburgh: —
| Glasgow ‡ | OVO Hydro | 14 500 | Vuoden 2014 MTV Europe Music Awardsien tapahtumapaikka. |
| Leeds ‡ | First Direct Arena | 13 781 | — |
| Liverpool † | Liverpool Arena | 11 000 | — |
Lontoo: —
| Manchester ‡ | Manchester Arena | 21 000 | Yksi vuoden 2002 Kansainyhteisön kisojen tapahtumapaikoista. |
| Newcastle ‡ | Utilita Arena | 11 000 | — |
| Sheffield ‡ | Sheffield Arena | 13 600 | — |
Tuotanto

Vuoden 2023 Eurovision laulukilpailu oli yhteistuotanto Britannian televisioyhtiön BBC:n ja Ukrainan kansallisen televisioyhtiön NTKU:n välillä. NTKU työskenteli yhdessä BBC:n kanssa kehittääkseen ja toteuttaakseen ukrainalaisia elementtejä suoria lähetyksiä varten. Tähän sisältyvät muun muassa visuaalinen teema, taustamusiikki, juontajien valinta sekä avajais- ja väliaikanumerot. Kilpailun tuotti BBC Studios, BBC:n kaupallinen tytäryhtiö. Vuoden 2023 kilpailun tuotantotiimin jäsenet ilmoitettiin 17. lokakuuta 2022. Rachel Ashdown toimi kilpailun päävaltuutettuna. Martin Green oli kilpailun toimitusjohtaja, Andrew Cartmell toimi vastaavana tuottajana, Lee Smithurst ohjelman päällikkönä, Twan van de Nieuwenhuijzen kilpailun johtajana ja James O'Brien tuotannosta vastaavana johtajana.
Formaatti > Esitykset

Osallistujien oli mahdollista hyödyntää etukäteen nauhoitettua taustalaulua, kuten on ollut vuodesta 2021 alkaen. Myös live-taustalaulajat, joko lavalla tai sen ulkopuolella, sekä live- ja äänitettyjen taustalaulujen yhdistelmät olivat sallittuja. Kappaleen päälaulajien tuli kuitenkin esiintyä livenä.
Formaatti > Graafinen ilme

8. lokakuuta 2022, isäntäkaupungin julkistamisen yhteydessä, EBU julkaisi vuoden 2023 kilpailun yleisen logon. ”Euroviisusydän”, jonka keskelle on tyypillisesti sijoitettu sen vuoden isäntämaan lippu, pitää vuonna 2023 sisällään Ukrainan lippua heijastaakseen maan voittoa edellisvuoden kilpailussa. Song Contest -tekstin (suom. laulukilpailu) alapuolella lukee United Kingdom (suom. Yhdistynyt kuningaskunta) sekä alempana Liverpool 2023 kuvatakseen Britannian isännöintiä vuonna 2023.
31. tammikuuta 2023 kilpailun virallinen logo julkistettiin. Värikäs sydänsähkökäyrä tuottaa joukon sydämiä havainnollistamaan kaikkien Euroviisujen osallistujien ja katsojien kollektiivista sykkivää sydäntä. Ukrainan ja Ison-Britannian lippujen inspiroimat värit suunniteltiin kuvastamaan kilpailun iloa ja monimuotoisuutta. Kilpailun tunnuslause oli ”United by Music” (suom. Musiikin yhdistämä).
Formaatti > Juontajat

Vuoden 2023 juontajat julkistettiin 22. helmikuuta 2023. Kilpailun kaikki kolme lähetystä juonsivat Alesha Dixon, Hannah Waddingham ja Julia Sanina. Koomikko Graham Norton juonsi myös kilpailun finaalia. Waddingham ja Norton juonsivat pisteidenjaon ja julkistivat voittajan.
Formaatti > Semifinaaleihin jako

Maat jaettiin semifinaaleihin 31. tammikuuta 2023. Tapahtumapaikkana toimi St George's Hall. Automaattisia finaalimaita lukuun ottamatta (Big 5 ja Ukraina) maat jaettiin viiteen ryhmään. Jako perustui äänestyksiin edellisten vuosien ajalta.
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 |
| --- | --- | --- | --- | --- |
|  Albania   Itävalta   Kroatia   Serbia   Slovenia   Sveitsi  |  Australia   Islanti   Norja   Ruotsi   Suomi   Tanska   Viro  |  Armenia   Azerbaidžan   Georgia   Israel   Latvia   Liettua  |  Irlanti   Kreikka   Kypros   Malta   Portugali   San Marino  |  Alankomaat   Belgia   Moldova   Puola   Romania   Tšekki  |
Formaatti > Äänestysjärjestelmä

22. marraskuuta 2022 Euroopan yleisradiounioni EBU ilmoitti muutoksista äänestysjärjestelmään vuodelle 2023. Semifinaaleiden äänestystulokset lasketaan jatkossa ainoastaan yleisöäänten perusteella, mikä tarkoittaa sitä, että maiden raatien ääniä ei lasketa mukaan semifinaaleissa. Kilpailun voittaja ja finaalin tulokset lasketaan kuitenkin edelleen sekä tuomaristo- että yleisöäänten perusteella, kuten edellisinäkin vuosina. Jos maa ei jostain syystä pysty toimittamaan yleisöääniä semifinaalin aikana, käytetään varalla olevan tuomariston ääniä. Myös katsojat osallistujamaiden ulkopuolisista maista saavat ensimmäistä kertaa äänestää Euroviisuissa. Heidän äänensä lasketaan yhteen ja esitetään yhtenä yksittäisenä pistesarjana.
Palaavat artistit

Italia – Marco Mengoni edusti Italiaa aiemmin vuonna 2013 Malmössä kappaleella ”L’essenziale” sijoittuen seitsemänneksi.
Liettua – Monika Linkytė edusti Liettuaa aiemmin vuonna 2015 Wienissä yhdessä Vaidas Baumilan kanssa Wienissä kappaleella ”This Time”.
Moldova – Pasha Parfeny edusti Moldovaa aiemmin vuonna 2012 Bakussa kappaleella ”Lăutar”.
Ruotsi – Loreen edusti Ruotsia aiemmin vuonna 2012 Bakussa kappaleella ”Euphoria”, ja hän voitti kilpailun 372 pisteellä.
Lisäksi Belgian Gustaph on toiminut aiemmin taustalaulajana Sennekille vuonna 2018 ja Hooverphonicille vuonna 2021, ja Georgian Iru Khetšanovi voitti vuoden 2011 Lasten Eurovision laulukilpailun yhtenä Candyn jäsenistä.
Osallistujamaat

Vuoden 2023 kilpailuun osallistui yhteensä 37 maata, joka oli pienin osallistujamäärä sitten vuoden 2014 kilpailun, jolloin osallistujamaita oli niin ikään 37.
Osallistujamaat > 1. semifinaali

Ensimmäinen semifinaali järjestettiin 9. toukokuuta 2023. Italia, Ranska ja Saksa äänestivät tässä semifinaalissa. Lisäksi osallistujamaiden ulkopuoliset maat äänestivät yhtenä yksittäisenä pistesarjana. Jatkoon päässeet on lihavoitu.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Norja | Alessandra | ”Queen of Kings” | ”Kuninkaiden kuningatar” | 6 | 102 |
| 02 |  Malta | The Busker | ”Dance (Our Own Party)” | ”Tanssi (Omat juhlamme)” | 15 | 3 |
| 03 |  Serbia | Luke Black | ”Samo mi se spava” (Само ми се спава) | ”Olen vain uninen” | 10 | 37 |
| 04 |  Latvia | Sudden Lights | ”Aijā” | ”Tule jo” | 11 | 34 |
| 05 |  Portugali | Mimicat | ”Ai coração” | ”Oi sydän” | 9 | 74 |
| 06 |  Irlanti | Wild Youth | ”We Are One” | ”Olemme yhtä” | 12 | 10 |
| 07 |  Kroatia | Let 3 | ”Mama šč!” | ”Äiti hys!” | 8 | 76 |
| 08 |  Sveitsi | Remo Forrer | ”Watergun” | ”Vesipyssy” | 7 | 97 |
| 09 |  Israel | Noa Kirel | ”Unicorn” | ”Yksisarvinen” | 3 | 127 |
| 10 |  Moldova | Pasha Parfeny | ”Soarele și luna” | ”Aurinko ja kuu” | 5 | 109 |
| 11 |  Ruotsi | Loreen | ”Tattoo” | ”Tatuointi” | 2 | 135 |
| 12 |  Azerbaidžan | TuralTuranX | ”Tell Me More” | ”Kerro minulle lisää” | 14 | 4 |
| 13 |  Tšekki | Vesna | ”My Sister’s Crown” | ”Siskoni kruunu” | 4 | 110 |
| 14 |  Alankomaat | Mia Nicolai & Dion Cooper | ”Burning Daylight” | ”Palava päivänvalo” | 13 | 7 |
| 15 |  Suomi | Käärijä | ”Cha cha cha” | – | 1 | 177 |